**Ministerstvo investícií, regionálneho rozvoja a informatizácie SR**

**Záznam z online zasadnutia pracovnej skupiny**

**„Partnerstvo pre politiku súdržnosti 2020+“**

**z 29. apríla 2022**

**Workshop: Program Slovensko 2021 – 2027**

 **cieľ politiky 5: Európa bližšie občanom**

**Workshop viedli:**

facilitátor: M. Mojžiš, Úrad splnomocnenca vlády pre rozvoj občianskej spoločnosti

MIRRI SR: J. Ridzoň, M. Drotár, Program Slovensko

**Prezentácie:**

MIRRI SR: M. Drotár, RO

**Priebeh:**

V úvode boli členovia pracovnej skupiny informovaní o aktuálnom stave Programu Slovensko, prioritne o zmenách, ktoré boli vykonané vzhľadom na pripomienky EK z 4/3/2022. Účastníci boli taktiež oboznámení s možnosťou klásť otázky nielen ústne počas diskusie, ale aj písomne v rámci chatu a zároveň boli informovaní o možnosti predložiť svoje podnety a pripomienky písomne v rámci prebiehajúceho medzirezortného pripomienkového konania (MPK) alebo elektronicky na adresu: partnertsvo2020+@mirri.gov.sk**.** Zároveň boli účastníci pracovnej skupiny ubezpečení, že MIRRI SR bude prihliadať na pripomienky rovnako (bude im daná rovnaká váha), či pôjde o pripomienku predloženú cez formulár v rámci MPK alebo elektronicky cez partnerstvo. Hlavné zmeny v politickom cieli 5:

* presun akcie: zvyšovanie schopnosti regionálnej a miestnej samosprávy predchádzať ďalšej polarizácii a nárastu extrémizmu a reagovať na prejavujúce sa nebezpečné sociálno-patologické javy z opatrenia 5.1.2/5.2.2. do opatrenia 5.1.3./5.2.3.
* vypustenie akcie: investície do regionálnej letiskovej infraštruktúry v lokalitách stredísk cestovného ruchu národného významu a verejných letísk s kritickým stavom bezpečnosti letiskovej prevádzky z opatrenia 5.1.3/5.2.3.
* úprava textácie: podpora aktivít vychádzajúcich z iniciatívy CURI, ktoré sú zamerané na rozvoj cykloturizmu v opatrení 5.1.4./5.2.4.
* úprava textácie v opatrení 5.1.5/5.2.5.: obnova a budovanie infraštruktúry v okolí národných kultúrnych pamiatok, kultúrnych pamiatok a ostatnej kultúrnej infraštruktúry, zázemia pre udržateľný rozvoj prírodných lokalít, kúpeľníctva a trávenia voľného času
* rozšírenie textácie v opatrení 5.1.6. EHMK 2026.

**M. Mojžiš, ÚSVROS**

Otvorenie diskusie.

**L. Kubišová, BBSK**

V súvisiacich typoch akcií je rovnaká textácia pre 5.1.1 a v  5.1.2.pri podpore analyticko-strategických činností a udržanie kapacít v regiónoch určených na implementáciu IÚI a UMR, čo nekorešponduje so špecifickými cieľmi. Rovnako je v súvisiacich typov akcií podpora pre zriadenie centier zdieľaných služieb, avšak tieto sú v POO.

MIRRI SR: Áno, je to chyba v texte, upravíme v obsahu opatrenia. K centrám zdieľaných služieb, ide o iné centrá ako v POO (integrácia preneseného výkonu štátu na samosprávy), v P SK sa týkajú iba kompetencie samospráv. Deliaca línia je v kompetenciách. K podpore mzdových výdavkov v cieli PO5, nie je zámerom iba podpora infraštruktúry, ale aj pokrytie osobných nákladov. Financovanie v PO5 je iba z EFRR. S daným návrhom sa bude diskutovať s EK. K príprave projektovej dokumentácie – oprávnená aktivita, kopíruje IROP 2014-2020, ide o horizontálnu podporu naprieč P SK.

**Ľ. ELEXOVÁ, Dobrý kraj**

O akú regionálnu športovú infraštruktúry a revitalizáciu regionálnej športovej infraštruktúry. Nemali by byť podporované národné športové centra a väčšie športové strediská. Explicitne ide o plavárne, futbalové a hokejové štadióny, prípadne národné športoviská.

**MŠVVŠ SR**

Platí, že národná športová infraštruktúra nie je oprávnená z eurofondov, ide o infraštruktúru regionálnu viac dostupnú pre verejnosť.

**K. Kučera, SVpMŠ**

Národná infraštruktúra sa ťažko zadefinuje v rámci výzvy, každý projekt je špecifický. Národná infraštruktúra vyžaduje väčšie investície (Fond na podporu športu, zvlášť uznesenie vlády).

**E. Buksová, MV SR**

Sú aktivity na podporu bezpečného fyzického prostredia z EFRR v P SK (opatrenie 5.1.3/5.2.3), neuvažuje sa o financovanie aj z ESF+, lebo inak nebudú oprávnené aktivity ako napr. prístup k poradenstvu, pomoci obetiam trestných činov, terénna dobrovoľnícka práca v rizikových skupinách.

**MIRRI SR**

Cieľ je zabezpečiť financovanie aj personálnych výdavkov, snaha o využitie EFRR, neplánuje sa využiť ESF+, nakoľko vláda SR aj Rada vlády schválila PD, kde sú zafixované alokácie a využitie ESF+ iba v cieli politiky 4. V prípade, ak by bola potreba financovania neinvestičných aktivít, možnosti z EFRR. Ak budú identifikované aktivity personálneho charakteru v opatrení 5.1.3/5.2.3, snahou bude komunikácia s EK.

**J.Jačišinová, KSK**

V  textácii 5.1.5/5.2.5 sú spomenuté zázemia pre udržateľný rozvoj prírodných lokalít, kúpeľníctva a trávenia voľného času. Viete upresniť ?

**MIRRI SR**

Definícia je širšia, je potrebné určiť doplnkovú aktivitu na úrovni VÚC/UMR, ktorá bude podporovať kultúrnu infraštruktúru. Vecný gestor pre cestovný ruch by mal dať usmernenie, aké aktivity budú oprávnené. Prípadne cez regionálne procesy.

**S. Kotrhová, TSK**

Nízke alokácie pre opatrenia 5.2.3, rovnako aj pre športovú infraštruktúru/cykloturistika. Je možné to prehodnotiť?

**MIRRI SR**

Najčastejšia pripomienka v rámci partnerstva. Zdroje sú obmedzené a priorizácia oblastí vychádza z tematickej koncentrácie a z klimatických cieľov. Na druhej strane bude o 2 roky strednodobé prehodnotenie, kde bude priestor na presuny medzi alokáciami.

**M. Mojžiš, ÚSVROS**

Aký je rozdiel medzi aktivitami na podporu cyklotrás a cyklodopravy z PO2 a PO5, alebo sa môže podporovať iná športová infraštruktúra.

**MIRRI SR**

V rámci politického cieľa 5 ide o cykloturistiku s cieľom posilnenia atraktivity územia. V PO2 ide o zníženie emisií v ovzduší a ide o dopravnú infraštruktúru.

**L. Kubišová, BBSK**

Pri tvorbe IÚI budú kombinovať dva špecifické ciele (1.2 a 5.1) ale pri 1.2 je alokácia iba pre UMR, čím sa znemožní vytvoriť integrovanú investíciu. Ukazovatele výstupu – RSO5.2 napr. ukazovateľ zainteresované strany zapoja do prípravy implementácie IÚS - čo sa tým myslí?; ukazovateľ vytvorenia/obnovenia priestoru v mestských oblastiach, čiastkový cieľ je vyšší ako celková hodnota v 2029.

**MIRRI SR**

Inteligentné mestá a regióny, úmyselne je tam UMR. Aspekt *smart* je najlepšie implementovaný v mestách, ale chápeme perspektívu regiónov. Potrebujeme viac času na analýzu a komunikáciu s UMR. Cieľ 5.1. je možné nakombinovať skoro so všetkými špecifickými cieľmi. Ukazovatele budú distribuované v rámci partnerstva (znižujeme počet ukazovateľov, vyberali sme najvhodnejšie ukazovatele), nie je uzavretá debata o hodnotách ukazovateľov.

**Zhrnutie:** Pripomienky je možné poslať do 29/4 COB. Potvrdenie pre podporu športu, väčší počet infraštruktúry v regiónoch s najväčším dopadom pre ľudí. Analytické kapacity sú potrebné najmä v regiónoch. Deľba práce v oblasti cykloturistike/cyklodoprave – dva mesiace od schválenia P SK musia byť zverejnené deliace línie.